Komission asetus (ETY) N:o 2814/90, annettu 28 päivänä syyskuuta 1990, painaviksi ruhoiksi lihotettavien karitsojen määritelmän soveltamista koskevista yksityiskohtaisista säännöistä



Virallinen lehti nro L 268 , 29/09/1990 s. 0035 - 0038

Suomenk. erityispainos Alue 3 Nide 33 s. 0233

Ruotsink. erityispainos Alue 3 Nide 33 s. 0233



KOMISSION ASETUS (ETY) N:o 2814/90, annettu 28 päivänä syyskuuta 1990, painaviksi ruhoiksi lihotettavien karitsojen määritelmän soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89(1) ja erityisesti sen 5 artiklan 9 kohdan ja sen 28 artiklan, ottaa huomioon painaviksi ruhoiksi lihotettavien karitsojen määritelmästä 12 päivänä joulukuuta 1989 annetun neuvoston asetuksen (ETY) N:o 3901/89(2) ja erityisesti sen 1 artiklan 2 kohdan, sekä katsoo, että asetuksen (ETY) N:o 3013/89 5 artiklan 4 kohdassa säädetään, että lampaan maitoa tai lampaasta saatavia maitotuotteita kaupan pitävät tuottajat, jotka voivat todistaa, että vähintään 40 prosenttia heidän tilalla syntyneistä karitsoista lihotetaan teurastettaviksi painaviksi ruhoiksi, voivat hakemuksesta saada painavaa luokkaa vastaavaa palkkiota suhteessa tilalla syntyneiden painaviksi ruhoiksi lihotettavien karitsojen lukumäärään, asetuksen (ETY) N:o 3901/89 1 artiklan 1 kohdassa määritellään painaviksi ruhoiksi sellaiset lihotettavat karitsat, joista vierotuksen jälkeen tehdään ilmoitus lihotettavaksi asianmukaisesti yksilöityinä erinä ja jotka saavuttavat 25 kilogramman vähimmäiskeskipainon 45 päivän vähimmäislihotusajassa; mainitun kohdan toisessa alakohdassa kuitenkin säädetään poikkeamisesta vierotuksen osalta karitsojen lukumääräisesti rajoitettuun liharotuun kuuluvien ja maantieteellisesti hyvin rajoitetuilla alueilla kasvatettujen karitsojen kohdalla, olisi täsmennettävä tuottajan velvoitteet, jotta tämä hyötyisi asetuksen (ETY) N:o 3013/89 5 artiklan 4 kohdan säännöksistä; on tarpeen säätää tehokkaasta valvontamenettelystä, jolla kyetään takaamaan kyseisten säännösten noudattaminen; kun lihottaminen tapahtuu muussa jäsenvaltiossa kuin siinä, jossa tuottaja on jättänyt palkkiohakemuksen ja lihotusta koskevan ilmoituksen, on perustettava hallinnollinen yhteistyömenettely kyseisten kahden jäsenvaltion toimivaltaisten viranomaisten välille ja siitä on ilmoitettava komissiolle, poikkeamisen soveltamiseksi vierottamisen osalta on suotavaa säätää erityisistä velvoitteista tehokkaan valvonnan mahdollistamiseksi; tämän vuoksi on tarpeen, että palkkionsaaja lihottaa painaviksi ruhoiksi kaikkien uuhiensa karitsat; tämä velvoite vastaa niiden maantieteellisten alueiden ja niiden rotujen tavanomaista kasvatustapaa, joille ne on tarkoitettu, asetuksen (ETY) N:o 3013/89 22 artiklan 8 kohdan mukaisesti tämän asetuksen kohteena olevaa järjestelmää voidaan soveltaa Espanjassa tai Portugalissa markkinointivuodesta 1990, jos nämä valtiot ovat markkinointivuonna 1990 ottaneet käyttöön mainitun asetuksen 4 artiklan 4 kohdassa säädetyt toimenpiteet; Espanjan sallitaan komission päätöksellä 90/19/ETY(3) siirtymätoimenpiteenä mainitusta markkinointivuodesta panna täytäntöön näitä toimenpiteitä kansallisten soveltamista koskevien säännösten perusteella; Portugali on ilmoittanut aikomuksistaan panna ne täytäntöön markkinointivuonna 1990; sen vuoksi on syytä säätää, että tämän asetuksen säännöksiä voidaan soveltaa ainoastaan niihin markkinointivuodelle 1990 maksettaviin palkkioihin, joiden osalta hakemuksia ei vielä ole jätetty, ja tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1 Saadakseen asetuksen (ETY) N:o 3013/89 5 artiklan 4 kohdassa tarkoitettua palkkiota painavalle luokalle, jollei 2 artiklassa säädetyistä erityisistä säännöksistä muuta johdu, kunkin lampaan maitoa tai maitotuotteita kaupan pitävän tuottajan on tehtävä palkkiohakemus ajanjaksolle, joka on asetettu alkavaksi 1 päivänä marraskuuta ja joka päättyy 31 päivänä joulukuuta ennen sen markkinointivuoden alkua, jonka osalta hakemukset on tehty, ja ilmoitettava aikomuksistaan lihottaa teurastettavaksi vähintään 40 prosenttia niiden uuhien karitsoista, joille palkkiota on haettu. Kun palkkiohakemus on tehty, kunkin tuottajan on lisäksi tehtävä toimivaltaiselle viranomaiselle viimeistään päivänä, jona erä laitetaan lihotukseen, erityinen ilmoitus, josta ilmenee erityisesti: - lihotuksen alkamispäivä, - ryhmän muodostavien karitsojen lukumäärä, - lihotuspaikka. Erityinen ilmoitus koskee karitsoja, joiden lihotus on aloitettu markkinointivuotta, jolle ilmoitus on tehty, edeltävänä 15 päivänä marraskuuta alkavana ja 14 päivänä seuraavaa marraskuuta päättyvänä kautena. Lisäksi lihotuksen tapahtuessa palkkionsaajan tilan ulkopuolella ensimmäisessä alakohdassa säädettyyn ilmoitukseen on liitettävä lihotuslaitoksesta vastuullisen henkilön sitoumus myöntymisestä säädettyihin lihotustoimien tarkastuksiin. 2 Lihotettavien lampaiden pitäjän on pidettävä ajan tasalla lihotusrekisteriä, josta ilmenevät erityisesti seuraavat tiedot: a) kunkin lihotettavaksi tuotavan erän osalta: - erän numero, karitsojen lukumäärä ja lihotuksen alkamispäivämäärä, - tieto karitsojen lähtemättömästä yksilöintimerkistä ja alkuperätilan merkistä; b) kunkin lihotuksesta lähtevän erän osalta: - päivämäärä ja erän keskipaino, - erän koostumus, josta ilmenee kustakin tuodusta erästä lähtevään erään kuuluvien karitsojen lukumäärä. 3 Jäsenvaltioiden nimeämien toimivaltaisten viranomaisten on laadittava 1 kohdassa säädettyjen ilmoitusten tarkastusmenetelmät. Menetelmät käsittävät erityisesti: - paikan päällä tehtävät lihotuspaikkojen tarkastukset, jotka käsittävät vähintään 10 prosenttia kunkin markkinointivuoden hakijoista, - lihotuslaitoksessa eriä pitävän henkilön velvoitteen toimittaa tarkastuksessa tarvittavat tiedot. 4 Kun karitsat lihotetaan muussa jäsenvaltiossa kuin siinä, johon tuottaja on jättänyt palkkiohakemuksen ja lihotusilmoituksen, on kyseisten kahden jäsenvaltioiden toimivaltaisten viranomaisten perustettava hallinnollinen yhteistyömenettely. Jäsenvaltioiden on ilmoitettava komissiolle viipymättä hyväksytystä menettelystä. 5 Asetuksen (ETY) N:o 3013/89 5 artiklan 4 kohdassa säädetyn suhteen soveltamiseksi on vahvistettava karitsan keski-indeksi uuhta ja vuotta kohden. 2 artikla 1 Kunkin lampaan maitoa tai lampaasta saatavia maitotuotteita kaupan pitävän tuottajan, joka haluaa hyötyä asetuksen (ETY) N:o 3901/89 1 artiklan 1 kohdan toisessa alakohdassa säädetystä poikkeamisesta tämän asetuksen liitteessä tarkoitetuille maantieteellisille alueille sijoittautuneiden ja siinä esitettyihin rotuihin kuuluvien karitsojen vierotuksen osalta, on palkkiohakemuksessa, joka on tehtävä palkkiota haettavaa markkinointivuotta edeltävään 1 päivänä marraskuuta alkavaan ja 31 päivänä joulukuuta päättyvään kauteen, sisällytettävä: - tosiasialliset tai ennakoitavat markkinointivuonna painaviksi ruhoiksi lihotettavien karitsojen syntymäkaudet; jos ilmenee, että tosiasialliset syntymäkaudet eroavat hieman edellä tarkoitetuista ennakoitavista kausista, tuottajan on ilmoitettava siitä kirjallisesti toimivaltaisella viranomaiselle muutosta seuraavana kuukautena, - tuottajan sitoutuminen kasvattaa tilallaan kaikki palkkiohakemuksessa ilmoitettujen uuhien karitsat ja lihottaa ne asetuksen (ETY) N:o 3901/89 1 artiklan 1 kohdan c alakohdan toisessa luetelmakohdassa vahvistettuun vähimmäiskeskipainoon. 2 Kullekin määrättyä syntymäkautta vastaavalle erälle on varattava keskimäärin 75 päivän vähimmäismääräaika, jolloin karitsoja ei voida myydä teurastettavaksi. Kukin karitsa on yksilöitävä lähtemättömällä merkillä, joka mahdollistaa sen erän tunnistamisen. 3 Kunakin markkinointivuotena jäsenvaltioiden nimeämät toimivaltaiset viranomaiset voivat tehdä pistotarkastuksia paikan päällä vähintään 10 prosentille 1 kohdassa tarkoitetuista hakijoista. Nämä tarkastukset koskevat erityisesti: - kunkin karitsaerän määrää ja yksilöintiä, - paikalla oloa 75 päivän vähimmäisaikana, - tarkastuksessa arvioitua keskipainoa. 4 Edellä 1 ja 2 kohdassa säädettyjä sitoumuksia noudattavat tuottajat saavat asetuksen (ETY) N:o 3013/89 5 artiklan 4 kohdassa tarkoitettua painavien laatuluokkien palkkiota kaikille palkkiokelpoisille uuhilleen. Mainitun 5 artiklan 4 kohdan soveltamiseksi voidaan ottaa huomioon 1 artiklan 4 kohdassa tarkoitettua indeksiä alhaisempi indeksi siinä määrin kuin tuottaja voi osoittaa luonnolliset olosuhteet, jotka ovat johtaneet vaadittua vähimmäismäärää pienempään lihotettavien karitsojen määrään. Portugalin osalta voidaan kuitenkin luonnollisina olosuhteina, joista tuottajan ei tarvitse ilmoittaa, pitää karitsamäärää, joka on pienempi kuin yksi karitsa uuhta kohden kuitenkin siten, ettei määrä ole pienempi kuin 0,80. 3 artikla Jäsenvaltioissa, joissa sovelletaan markkinointivuodelle 1990 asetuksen (ETY) N:o 3013/89 22 artiklan 8 kohdassa säädettyä järjestelmää, 1 artiklan 1 kohdassa ja 2 artiklan 1 kohdassa säädetyt kaudet ovat poikkeuksellisesti markkinointivuonna 1990 seuraavat: - palkkiohakemuksille 1 päivästä marraskuuta 31 päivään joulukuuta 1990, - erityisille ilmoituksille 15 päivästä marraskuuta 1990 14 päivään marraskuuta 1991. 4 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuonna 1991 myönnettäviin palkkioihin. Jäsenvaltioissa, joissa sovelletaan markkinointivuodelle 1990 asetuksen (ETY) N:o 3013/89 22 artiklan 8 kohdassa säädettyä järjestelmää, sitä sovelletaan kuitenkin niihin markkinointivuonna 1990 maksettaviin palkkioihin, joista ei vielä ole tehty hakemuksia. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä syyskuuta 1990. Komission puolesta Ray MAC SHARRY Komission jäsen (1) EYVL N:o L 289, 7.10.1989, s. 1 (2) EYVL N:o L 375, 23.12.1989, s. 4 (3) EYVL N:o L 11, 13.1.1990, s. 51 LIITE LUETTELO 2 ARTIKLAN 1 KOHDASSA TARKOITETUISTA MAANTIETEELLISISTÄ ALUEISTA JA RODUISTA I MAANTIETEELLISET ALUEET A. Espanja >TAULUKON PAIKKA> B. Portugali Alueet Beja Castelo Branco Évora Faro Leiria Lisboa Santarém Setúbal II RODUT A. Espanja: Merina ja sen risteytykset puhtaiden rotujen kanssa. B. Portugali: Merina, Campaniça ja sen risteytykset puhtaiden rotujen kanssa.